**Тема:Б.Хѳвеӊмей Марска чедер частым»** -демнежилге кичээли.

6 класска тѳрээн чогаал кичээли.

Серен Шончалай Калдар-ооловна,

Учитель тувинского МБОУ СОШ с.Успенка Тандинс кого кожууна Сот: 8-923-387-36-10

**Сорулгалары:**

1. Эртем-фантастиктиг жанр-биле таныштырары;
2. Октаргай,делегей дугайында билиглерин делгемчидер;
3. Эртем-билигге чүткүлдүг болурунга кижизидер.

**Дерилгези**:компьютер,экран,проектор,хүн системазын кѳргүскен карта,мобильдиг телефон, чогаалчыныӊ чуруу,хѳгжүмнүг үделге «Трава у дома» («Земляне» деп бѳлүк»)

**Кичээлдиӊ чорудуу.**

1.**Организастыг кезээ**

Башкыныӊ сѳзү:

-Эргим, уруглар! Бѳгүн бис кичээливисте Бай-Кара Дамчаевич Хѳвеӊмейниӊ «Марска чедер частым» деп чечен чугаазын ѳѳренип сайгарар бис. Бажыӊга онааалгага Б.Хѳвеӊмейниӊ «Марска чедер частым» деп эртем-фантастиктиг чогаалын номчуп алыр болган болгай силер. Ам ол чогаалдыӊ сайгарылгазынче кирерде, чогаалчыны чуруктан танып алгаш, ооӊ чогаалынче кирер бис.

**2. Чаа тема.**

**Белеткел чадазы**.Башкыныӊ Б.Хѳвеӊмейниӊ допчу намдары болгаш чогаалдарыныӊ дугайында кыска медээзи.

 **Башкыныӊ сѳзү:**

-Черге эӊ чоок туруп турар сылдыс чүл, уруглар?

**Уруглар:**

- Черге эӊ чоок турар сылдыс-хүн.

**Башкы:**

-Черниӊ эдеринчизинге кандыг сылдыстарны хамаарыштырарыл?

**Уругларныӊ харыызы:**

- 8 сылдысты Хүн системазынга хамарыштырар . Хүн системазыныӊ картазы.

***Астрономия башкызы Тюлюш А.К. –ныӊ ай дугайында медээзи.***

- Чер биле айныӊ аразында кандыг ылгал барыл? Черде тынар агааар бар, кижилер чурттап турар, үнүштер ѳзүп турар д.о.ѳ. Айда амылыг чүве чок.Чер айдан 4 катап улуг, ол 384 муӊ 400 км ыракта турар, хүннүӊ чалынныг изиинден чер ышкаш айныӊ камгалалы чок, караӊгы талазында 20 гр сок, Айныӊ черни долганыры 28 хонук.

**Башкы:** Ам, бис октаргайже шупту аян-чоруктан кылгаш кээлиӊер, ооӊ соонда аӊаа кѳрген-билгенивисти сайгарар бис. Шупту белен бис бе? Ынчаарга Айдан Марсче ушкаш кээлиӊерем,че!

 1.Словарьлыг ажыл:

Ракетодром-ракеталар станциязы, октаргайже ужуп үндүрер спутниктер чери

Персоналдыг ракета-корабль- тускай ужудуушкун кылыр ракета

Томуйлалга-шынзылга бижик

Диспетчер-транспорт шимчээшкинин, ажылды, ажылдыӊ чорудулгазын тѳп пунктудан башкарып, хынап орар ажылдакчы.

**2. Б.Хѳвеӊмейниӊ «Марска чедер частым» деп чогаалыныӊ аянныг номчулгазы.**

**3. Чечен чогаалдыӊ сайгарылгазы.**

*Айтырыглар:*

А) Чечен чогаалдыӊ маадыры кым деп кижи-дир?

бР кайнаар баар дээш, каяа келгенил?

В) ракетодромнуӊ диспетчери маадырга канчаар дузалашканыл?

*Сюжет эдерген айтырыглар:*

А) чечен чугааныӊ тѳнчү кезээнде автор чүнү илередир боданыл?

Фантастиктиг чогаал деп бадыткап турар символдарны, овур-хевирлерни тывыӊар.

Ракетодром,Марсче ужудуушкуннарныӊ доктаамал бооп турары, 1 шак үе дургузунда манаар апаары, кѳрүнчүк телефон, отчугаш хааржаа деп радиофон.

Чогаалдыӊ бижитттинген үезин кѳѳр. Чогаал 1965 чылдыӊ апрельде бижитттинген.Чогаалда бурунгаар кѳрүштүг символдар-автомат-столовая, Марсче доктаамал ужудуушкун. Амыдыралда боттаны берген чүүлдер кайызыл?-кѳрүнчүк-телефон, отчугаш хааржаа дег радиофон.

**Түӊнел:**Бѳгүнгү кичээливисте Б.Хѳвеӊмейниӊ «Марска чедер частым» деп чечен чугаазы эӊ баштайгы тыва дылга үнген фантастиктиг чогаал.

**Демдек салыры.**

**Немелде дыӊнадыг**: «Тыва деп аттыг сылдыс бар.Тыва черден 220 млн км черде туруп турар, 1978 чылда ажыткан, Америкада Кембридж хоорайныӊ делегей каталогунда дугаары№2610. «Тыва» деп сылдыстыӊ хемчээли улуг эвес, ук сылдыста магний, демир, никель деп бүдүмелдер бар.

Четтирдим!

Ажыглаан литература:

1.Б.Хѳвеӊмейниӊ чогаалдар чыындызы.

2. Сат Оргу «Тии чок торгум»

3. М.Б.Кунгаа «Новые технологии преподавания тувинского языка и литературы» - из цикла лекций.